16 Желтоқсан - Тәуелсіздік күні

Кештің тақырыбы: «Желтоқсан-жаңғырығы»

Тәрбие сағатының мақсаты: 1986 жылы желтоқсан оқиғасын оқушыларға таныстыру.Желтоқсан оқиғасының неден бастау алып,оның не себепті қанды оқиғаға ұласқанын ашып көрсету. Еліміздің тәуелсіздік алғаны Желтоқсан оқиғасында күрескен құрбандарды еске түсіру. Өз отанын,туған жеріне деген сүйіспеншілігін арттыра отырып,отаншылдыққа,елжандылыққа,еліміздің рәміздерін қастерлеуге тәрбиелеу.

Көрнекілігі: Интерактивті тақта

Кештің барысы:

Аяулым: Армысыздар, құрметті ұстаздар, оқушылар және қадірменді қонақтар! Бүгінгі Тәуелсіздігіміздің 23 жылдығына арналған «Желтоксан-жангырыгы» атты мерекелік кешімізге қош келдіңіздер!

Олай болса оқушылар мен сіздерге сұрақ берейін:  
1.Бұл айда қандай мерекелер өтті?  
2. Биыл желтоқсан оқиғасына қанша жыл?  
3. Желтоқсан оқиғасының басталу себебі неде?  
4.Біз тәуелсіздікті қай жылы алдық?

5. Біздің мемлекет қалай аталады?  
6. Желтоқсан оқиғасына кімдер қатысты?

Нұрболат: Тәуелсіздік - ең басты құндылығымыз. Тәуелсіздікке қантөгіссіз, бейбіт түрде қол жеткізгеннен кейін ғана елімізді әлемнің өркениетті мемлекеттерінің қатарына қоса алдық. 23 жыл ішінде тәуелсіз Қазақ елін қалыптастырып, нарықтың қиын өткелектерінен аман өткізіп келеміз. Осы кезеңде Қазақстанды дүние дидарындағы ең мықты мемлекеттер танитындай, сыйлайтындай деңгейге жеткізген тұңғыш Нұрсұлтан Назарбаевтай көреген саясаткердің ерен еңбегін дәл бүгін және әрқашанда айтып өтеміз.

Тәуелсіздік күні еліміздің барлық азаматтары үшін орны ерекше мереке деп білеміз, себебі, осынау жүрекжарды қуанышқа толы күнді ата - бабаларымыз ғасырлар бойы армандап, күтумен өтті.

1986ж желтоқсанда тар жол, тайғақ кешуден өтті. қазақтың басы бірігіп, бір жұдырықтай жұмылған әрі қайғылы, әрі бақытты күн сол еді. Ұлттың жанарудың, елдігімізбен есендігіміздің басы болған деп тілеген еді қалың жұрт.  
2. Жүргізуші: Желтоқсан жаңғырығы көзден де, көңілден де кетпейді. Ұлттық намысымызды оятып, салт - санамызға қозғау салған тәуелсіздігімізді бір табан жақындатқан қуанышты да, қайғылы күн – «желтоқсан оқиғасы».  
Осы оқиғаға байланысты елімізде 8515 адам ұсталып, прокуратура 5324, мемлекеттік қауіпсіздік комитеті 550 адамды тергеуге алды. Жарақат алған 1283 адам медицина мекемелеріне барды.  
(Видеофильмнен үзінді көрсетіледі)

Ән: Желтоқсан желі

-Оқушылар осы Желтоқсан оқиғасына ақын-жазушыларымыздың өлең-шумақтарына кезек берейік.

Дарина:

Желтоқсанда шындық жырын шырқаймын деп шарқ ұрдың,

Желтоқсанда егеменді ел болсақ деп талпындың.

Кеудеңде әлі сызы жатыр сол кездегі салқынның,

Айналайын, айналайын жас қайраты халқымның.

Темір қолдар қуатты еді алқымыңды қаусырған

Намысыңды жықпай өттің нәубе, дүлей маусымнан.

Жалғыз қалған шақтарымда жігер алдым бойыма

Түрме торын жарып шыққан сенің қайсар даусыңнан.

Өсер елдің қай сәтте де бірлік болмақ қалауы,

Лаула, лаула, желтоқсанның мұзға жаққан алауы.

Өздеріндей ер намысты жас өркені бар елдің,

Ешқашанда еңкеюге тиісті емес жалауы!

Жұлдыз:

Намысымның шырағы да – Желтоқсан,

Сұрқай өмір сынағы да – Желтоқсан.

Жігіттердің ұраны да - Желтоқсан,

Жаңа күннің шуағы да – Желтоқсан.

Айдынгүл:

Тәуелсіздік оңайлықпен келмейді,

Бізге оны ешкім аяп бермейді.

Тәуелсіздік – Қайрат, Ляззат, Ерболдың,

Тас көшеде тас-талқан боп өлгені.

Аяулым:

Тұрса да биік өр басын,

Қазаққа бақыт орнасын.

Сексен алтыншы жылғыдай,

Желтоқсан желі болмасын!

Күн кешіп лапылдаған жастарым,

Дүрліктірді желтоқсанның аспанын.

Жерді, дінді, тілді баба дәстүрін

Қорғау үшін көтерді олар бастарын.

Ернар:

Қасқалдақ ұшып көлінен,

Шүрегей келіп қонған күн.

Қыранды қуып көгінен,

Қарғалар билік алған күн.

Адал мен арсыз аярды,

Айырып халық ұққан күн.

Озбырлық күшпен тұншығып,

Үміттің оты өшкен күн.

Жанына таппай бір шындық,

Ер Қайрат қыршын кеткен күн.

Қарақат:

Қақап күннің ызғары,

Сүйектен өтіп кеткен күн.

Қаракөз қазақ қыздарын,

ОМОН-дар бастан тепкен күн.

Қариялар итке таланып,

Ер басын, күрек шапқан күн.

Аппақ қар қанға боялып,

Қып-қызыл мұз боп жатқан күн.

Шолпан:

Жалалы боп, қатты батты жаныма,

Жазалаушы қағаз алдым қолыма

Жігіттер-ай,айтып-айтпай не керек,

Жазған екен маңдайыма сорыма.

Біріншіден, мен анамды сағындым

Екіншіден, бұл құдайға не қылдым ?

Бостандықта еркін жүрген жан едім

Енді ,міне, абақтыға жабылдым

Әлия:

Желтоқсанда шындық жырын

шырқаймын деп шарқ ұрдың,

Желтоқсанда егеменді ел болсақ деп талпындың.

Айналайын, айналайын жас өркені халқымның.

Гүлназ:

Жас арудың жанарында – Желтоқсан,

Қанды ғасыр табанында – Желтоқсан.

Қаралы өмір қайыстырған халқымның,

Қара тұман қабағында – Желтоқсан.

Жауыздықты жасқаған да – Желтоқсан,

Жаңа ғұмыр бастаған да – Желтоқсан.

Жазықсыздың көз жасына жуынып,

Абақтыға тастаған да – Желтоқсан.

Дәулетбек:

Сұранбады, жалынбады тік тұрды,

Барлық жендет қорықты одан тіксінді,

Тас қорғанда жалғыз өзі жатса да,

Қанышерлер айналада көптін-ді....

Бір қазаққа әлі келмей, жер болып,

Мойындатпақ, бір өлікті тергеулік,

Сенің ісің, сен өлтірдің дегенді,

Артпақты олар, өрен жасқа көлдей ғып ....

Ақсұңқар:

Желтоқсан – заман толғағы байтақ даланың,

Шарпыған сәті үміт пен күдік қаланың

Желтоқсан – Қайрат, Ләззат, Сабира

Құрбаны болған жаланың

Махаббат:

Қайрат Рысқұлбековтың өмір жолынан үзінді оқу.

-Олай болса оқушылардың өлең-шумақтарың тыңдадық. Енді көрініске кезек берейік.

**Көрініс: «Қайраттың тұтқындалуы»**

( Үй іші қалаша жиналған.Дастархан басында Қайрат,нағашысы,жеңгесі отырды.)

Нағашысы:Қайрат-ау тамақ алсаңшы. Студент болам деп бір ішек болып қалыпсың-ау өзің. .

Қайрат: Жә, бұйырғанын жеп отырмын ғой нағашы.

Ән: «Желтоқсан желі» әуені тыңдалады.

Нағашы:Астан алыңқыра.Қайрат өзіңнің ептеп өлең жазатының болушы еді ғой.Жаңа жылға арналған, мына маған арналған өлеңің бар шығар, жаман жиен.Айта отыр көңілдене түсейік.

Қайрат:Иә, нағашы,бар ғой бар.

(Осы кезде есік қағылып,үш-төрт милициа үйге кіріп келеді.)

Милиция:Біз органнан келдік.Қайрат Рұсқұлбеков деген азаматты тұтқындаймыз.Прокурордың санкциясы бар,Міне,

Екі жігіт Қайратқа:Тез жинал,бізбен бірге кетесің.

Жеңгесі;Ойбай-ау,бұларың не?Жұдырықтай баланың не жазығы бар еді?Әке-шешесіне не бетімізді айтамыз?

Милиция:Жеңеше сабыр етіңіз. Бұл жігіт бір төбелеске қатысыпты.Анық-қанығын тексерген соң, қайтарып жібереміз.

Қайрат:Жалалы боп, қатты батты жаныма,

Жазалаушы қағаз алдым қолыма

Жігіттер-ай,айтып-айтпай не керек,

Жазған екен маңдайыма сорыма.

Біріншіден, мен анамды сағындым

Екіншіден, бұл құдайға не қылдым ?

Бостандықта еркін жүрген жан едім

Енді ,міне, абақтыға жабылдым.

**Көрініс: «Қайраттың жауабы»**

(Түрме іші,қолында қағазы бар Қайрат отыр. Қинала отырып,түрме жыры өлеңін оқып

шығады. Содан кейін қатты шаршап ,былай дейді.)

Қайрат: Уһ, әбден шаршадым ау,жүйке тамырым жұқарды ғой ! Қайран бостандық!

Кезекші: аключенный Рысқұлбеков на допрос!Қайратты алдына салып, тергеу бөлмесіне әкелді.

Тергеуші: Айыпкер Рысқұлбеков! Сен мир мен Сәтбаев көшелерінде жасақшыларды көрдің бе?

Қайрат: Егер ол көшеге бармасам, оларды қайдан көрейін?

Тергеуші: Сенің ұрып жатқаныңды біреу көріпті ғой.

Қайрат: Олай болса мені сол адаммен беттестір.Бұл өтірік жала!

Тергеуші: Ах, ты декабрист несчастный! Я тебя покожу өтірікті жала дейді еще. (Ұрып соғады. Есінен танған Қайраттың бетіне су шашады)

Тергеуші: Әй Рысқұлбеков! Сен Савицкиді өлтірдім деп мойныңа ала сал.Сонда сенің жазаң жеңілденеді.Егер сен Савицкиді өлтіргеніңді мойындасаң әкеңе тиіспейміз.Әйтпесе әкеңді де.

Қайрат: Жолдас тергеуші!Бұл жала ғой!Өлтірген адамды өтірік өлтірдім деп қалай мойындаймын?Туған адам түгіл, тышқан да өлтіріп көргенім жоқ қой.

Тергеуші: Заключенный Рысқұльеков!Сен ақымақ болма! өлтірдім деп мойында.Бұл бір.Сен әкеңнен 4000 сом алып, мына менің жұмсақ алақаныма сал, бұл екі.Түсіндің бе мақұлық?

Қайрат: Жолдас тергеуші!Ауылда өз күнін әзер көріп отырған ата-анамды ақша деп қинағым келмейді және неүшін төлеуім керек?Не үшін?Ешқандай қылмысым жоқ қой.

Күнәдан таза басым бар

Жиырма бесте жасым бар

Қасқалдақтай қаным бар

Бозторғайдай жаным бар

Алам десең алыңдар

Қайрат деген атым бар

Қазақ деген затым бар

Еркек тоқты құрбандық

Атам десең атыңдар.

М:-я халық басына күн түскен осы бір сәтте ізгілік атаулыдан кұдер үзіп, бар сенімі күйреген рухани езілген от тілді қайсар ақын Қайрат былай деген:

Әсем:

Екі жүзін қырылып,

Екі жүзің ұрылып,

Екі жүзін сотталып

Жоқтаусыз кетіп барасың.

М: Я қылышынан қан тамған осынау Колбин үстемдік құрған заманда :

Сөйлесен даусын жетпейтін,

Кез болдық мұнау заманға деп жасқанбай жырлаған желтоқсанның аққан жұлдызы жас сұңқар жас қыршың ҚайратРысқұлбековті ең соңғы рет ату жазасына кесті.

**Асанова Ләззат Алтынайқызы** (27.07.70, [Алматы облысы](http://kk.wikipedia.org/wiki/%D0%90%D0%BB%D0%BC%D0%B0%D1%82%D1%8B_%D0%BE%D0%B1%D0%BB%D1%8B%D1%81%D1%8B) [Панфилов ауданы](http://kk.wikipedia.org/wiki/%D0%9F%D0%B0%D0%BD%D1%84%D0%B8%D0%BB%D0%BE%D0%B2_%D0%B0%D1%83%D0%B4%D0%B0%D0%BD%D1%8B) [Ақжазық](http://kk.wikipedia.org/w/index.php?title=%D0%90%D2%9B%D0%B6%D0%B0%D0%B7%D1%8B%D2%9B&action=edit&redlink=1) ауылы. — 25.12.86, [Алматы](http://kk.wikipedia.org/wiki/%D0%90%D0%BB%D0%BC%D0%B0%D1%82%D1%8B))1986 жылғы 17-18 желтоқсанда Алматы қ-нда болған оқиғаларға түпкілікті баға беру жөнінде республика Жоғарғы Кеңесінің Төралқасы құрған комиссия мүшесі Ф.Игнатовтың мәліметтеріне қарағанда, Ләззаттың мәйіті бірнеше күннен кейін музыкалық уч-ще жатақханасынан табылған да, ол туралы жатақхананың бесінші қабатынан құлап өлген деген қауесет таратылған. Осыған қарамастан мәйітті Алматы облысы Панфилов ауданындағы Ақжазық кентіне Ішкі істер министрлігі мен Мемл. қауіпсіздік комитетінің қызметкерлері арнайы қарауылдап апарған.

**Көрініс: Қайырылмай кеткен қарлығаш**

Мұғалім:

Ұяңнан ұшып шығып оралмадың,

Ауылың Ақжазыққа қона алмадың.

Шілде айы туған күнін екен сенің

Ол күннің қонағы боп келе алмадың.

Анаңның арманы едің естен кетпес,

Ортаңа қадірлі едің баға жетпес.

Арнадым осы әнімді рухыма

Тарихта қалатындай мәңгі өшпес.

-Иә оқушылар міне Тәуелсіздік бізге оңай келген жоқ. Тәуелсіздік жолындағы күрес Желтоқсан құрбандарының ерлігі арқасында Қазақ елі өзінің арманына қол жеткізді. Ендігі кезек тәуелсіздікке байланысты өлең-шумақтарға кезек берейік.

Аяулым:

Армандарды жақындатып тым алыс,

Біздің жаққа жеткен екен жылы ағыс.

Егемендік - ел бақыты, ертеңі,

О, халайық! Құтты болсын қуаныш!

Азат өлкем күндей күлген шығыстан,

Асыл елім жан – жүректі ұғысқан.

Ата бабам аңсап өткен бақытым,

Айналайын, Қазақстан - Гүлстан!

Нұрболат:

Кең байтақ, көз жетпейтін жерім менің

Таулы орман, жасыл жайлау көлім менің

Бүгінде бар әлемге даңқың жетті

Тәуелсіз Қазақстан – елім менің

Тас еденде жатты қазақ баласы,

Ауырса да, қыңқ етпеді жарасы,

Жараланған жолбарыстай, ышқынып,

Айтып жатты соңғы сөзін ол ащщы!!!......

Қайрат атты атым бар,он сегізде жасым бар...

Еркек тоқты құрбандық, атам десең атыңдар!....

Әсем:

Сол атаның ұрпағы мына менмін,

Есте ұста ей жендет, көрмегенің,

Мен қазақпын қорықпан, өлімнен де,

Табан асты, ол туған жерім менің.

Бір тамшы жас, алмай қара көзіне,

Халқы үшін жауаптығын сезіне,

Жас қазағым, қиындықтан тайсалмай,

Әркездері, жұптап тұрды сөзін де;

Қарақат:

Қазақ дейтін менің бір елім,

Жатыр алып жарты дүние әлемін.

Бұл даланы анам жаспен суарған,

Бұл далаға жылап келіп қуанған.

Сол күндер ғой жүректің аңсағаны,

Соған шөлдеп, шөліркеп тамсанады,

Өкініш пе, білмеймін қуаныш па

Өз - өзінен жүрегім ән салады.

Мәдина:

Міне осындай егеменді еліміз

Кең жазира ұлан байтақ жеріміз

Туған елін туған жерін сүйетін

Біз қазақтың ұранымыз еліміз

Сәбина:

Менің елім – Қазақстан жүрегім,

Тек өзіңсің Отан ана тірегім.

Аман болсын елім, жерім, ұрпақтар,

Тәңірден осы менің тілерім

Жадыра, Дильназ, Қызғалдақ,

Көркем сөз: Қазақстан байлығы- оқитын Алпамыс.

Осымен Желтоқсан құрбаңдарың еске алып, олардың рухына тағзым етіп, құрмет көрсетіп, мақтан тұту біздің міндетіміз. Біз сол міндетті орындадық деп ойлаймыз. Сондықтан тәуелсіздігімізді көзімнің қарашығындай сақтап әрқашан да Отанымызды қорғауға, гүлдендіруге үлес қосайық.

Хор. Атамекен